**KRAJEVNA SKUPNOST GRADIŠČE NAD PRVAČINO**

Datum: 27.11.2024

**Z A P I S N I K**

**24. seje sveta KS Gradišče, ki je potekala 27.11.2024 ob 19:00 v prostorih KS v**

**kulturnem domu na Hribu**

**Prisotni:** Tanja Gregorič, Dalibor Antić, Aljoša Furlan, Denis Gregorič, Danijela Jurkič

Upravičeno odsotni člani Sveta krajevne skupnosti Gradišče: Agnes Jurkič, Žan Marušič

Tanja Gregorič, ki je pozdravila navzoče ter predlagala naslednji

**dnevni red:**

1. Potrditev zapisnika 3.izredne redne seje KS Gradišče, z dne 21.10.2024.

2. Ureditev lastništva stavbe 41. Pregled Pripravljenega sporazuma.

3. Priprava na novoletno prireditev v KS Gradišče – dogodek v domu Upokojencev Gradišče nad Prvačino in prednovoletno druženje s krajani.

4. Utrjevanje Gregorčičeve poti.

5. Status projekta Mrliška vežica

6. Investicija in stanje na postavki (pergola, kosilka, izpihovalnik, termusi)

7. Razno, pobude, vprašanja ( status projekta kanalizacija, status projekta SE, predlog za obnovo cerkvenih stopnic, krašenje vasi…)

8. Izplačilo sejnin

**AD 1**

Tanja Gregorič (predsednica) je članom KS povzela zapisnik 3. izredne seje z dne

21.10.2024. Na obstoječ zapisnik ni bilo pripomb, zato je bil sprejet sklep:

**Potrdi se zapisnik 3.izredne seje sveta KS Gradišče z dne 21.10.2024.**

**AD 2**

V nadaljevanju se člani sveta KS pogovarjamo o poteku reševanja lastništva stavbe 41. Strinjamo se, da se nakopičenih težav ne da rešiti vseh hkrati, zato se je potrebno osredotočiti na to, da se najprej reši etažno lastnino, nato ugotovitve vpisati v elektronsko zemljiško knjigo in kataster. Nato še vse preostale postopke v pravem zaporedju.

**AD 3**

Glede priprav na novoletno prireditev v KS Gradišče, smo se člani pogovarjali o pripravi zakuske – nakup peciva, sladkarij, pijače ter naročilo priprave zelja in krompirja ter kuhi klobas. Nabavilo se je tudi lučke, s katerimi se je okrasilo steno pred dvorano na Hribu, in se jih bo med druženjem prižgalo.

Elektro Bavcon je za postavitev lučk po vasi in tudi za okrasitev smreke v centru vasi ob spomeniku podal ponudbo, katera je bila previsoka. Zaradi tega se je odločilo, da smreke v centru vasi se ne bo okrasilo, postavili bodo le lučke skozi vas.

2.12.2024 bo dogodek v domu Upokojencev Gradišče nad Prvačino – druženje z stanovalci doma ter otroci iz Dornberka, Gradišča in Oševljeka. Izdelovalo se bo novoletne okraske. Druženje se bo zgodilo zaradi organizacije s strani direktorice doma ge. Jane Hreščak, ge. Dragane Marošević ter predsednice KS Tanje Gregorič. Predlagano je bilo, da se tako druženje v prihodnje ponovi.

**AD 4**

Zaradi prireditve Gregorčičeva pohoda, je potrebno urediti/utrditi sprehajalno pot med Gradiščem nad Prvačino in Renčami. Poleg ureditve in utrjevanja poti se je obnovilo/poglobilo odtoke ob tej poti. Izvajalec del je bil Mauro Makovec.

**AD 5**

V nadaljevanju se pogovarjamo o statusu projekta izgradnje mrliške vežice. Namenjenih je 90 000,00€ za pripravo dokumentacije. Predsednica KS redno poizveduje o statusu pridobivanja te dokumentacije, vendar s strani MONG vedno dobi dvoumne odgovore.

**AD 6**

Člani sveta KS se pogovarjamo še o sanaciji pergole pred dvorano na Hribu. Dela so bila opravljena s pomočjo sokrajanov. Istočasno se je pod pritiskom opralo stebre in »porfido« na dvorišču pred dvorano. Dogovorilo se je še da je treba za potrebe KS nabaviti izpahovalnik, kosilnico in dva »termusa«.

**AD 7**

Pod točko razno se pogovarjamo o:

* Nakupu dodatnih lučk za okrasitev stebrov pred dvorno na Hribu in tudi za na zvonik vaške cerkve;
* Zamenjavi obeh vhodnih vrat za v dvorano na Hribu oz. za sanacijo teh dveh vrat je g. Trajče Goskov izstavil predračun, ki zajema demontažo vrat, odvoz, popravilo, dovoz in montažo;
* Montiran je bil nov reflektor, zaradi dodatnih del bo v prihodnjih dneh bo napeljan še kabel;
* V prihodnjem letu se planira jo nekatere investicije in sicer:
* Sanacija sanitarij cca 20 000,00€;
* Nabava dodatnih klopi, miz in stolov cca 3 000,00€.
* Glede izvajanja projekta kanalizacije ni novejših podatkov;
* SE je priklopljena, WI FI je povezan; investicijo je potrebno zavarovati. Dalibor Antić bo pridobil aplikacijo za nadzor SE, potrebno je izdelati nov požarni načrt na zahtevo varnostnega inšpektorja;
* V pregled se je dalo pet gasilnih aparatov – veljavnost je pet let;
* Sovaščan je predlagal, da je v prihodnje obnovi cerkvene stopnice, ki so v slabem stanju. Ugotavlja se, da so te stopnice v občinski lasti.

V nadaljevanju nam član Dalibor Antić pove še, da je potrebno naročilo novih čistil za v kuhinjo, klet pod dvorano je očiščena, le okno je potrebno še očistiti, okolica igrišča je potrebna košnje, ter potrebno je menjati kole. Pripraviti je treba nov hišni red.

**AD 8**

Tanja Gregorič je na glasovanje podala predlog glede izplačila sejnine za to sejo.

Člani sveta KS Gradišče so soglasno sprejeli naslednji sklep:

**Predsednici, podpredsedniku in ostalim članom sveta KS Gradišče, ki so se udeležili te seje, se izplača sejnina.**

Seja je bila zaključena ob 22:00.

Sejo je vodila Tanja Gregorič.

Zapisala: Predsednica sveta KS Gradišče

Danijela Jurkič Tanja Gregorič